nb da da da da da sv da da da da en en
Endefuld, men alligevel videre - Svanholm Cricketklub
Tirsdag d. 29. juni 2010 kl. 23:14 af Henrik Pfaff
Svanholms l. hold havde med hiv og sving vundet den ene østlige gruppe i 20/20-turneringen øst og mødte i den sjællandske finale ude Glostrup - og det blev til en endefuld, som Glostrup nød at give vore unge mennesker, der var uden de ældre Bobby Chawla, James Moniz og Thomas Vestergård.
Det startede med en gang gyselig åbningskastning, især fra Sair Anjum, der kostede 31 på sine to første overe - mest slasket ud af Glostrups veteran Søren Jensen (62), der fik bolden lige ind i maskinen. Så var tonen ligesom slået an og Glostrup lavede på sine 20 overe 183/6 (Bret Mulder 2/20).
Det var selvfølgelig en håbløs total at nå, men kønt var det ikke at se os komme ud for 77 på 18 overe (Sair Anjum 24).
Alligevel bliver det os, der repræsenterer øst i finalen i Herning d. 10. juli, da Glostrup før kampen havde meddelt, at de p.g.a. ferie ikke kunne stille hold i Herning - og tilbød at trække sig allerede før den sjællandske finale. Men vi ville gerne tage til Herning under alle omstændigheder - og foretrak at spille - og fik altså en vis legemsdel på komedie.